Kaxa Maxaradze. Kaxa Malxazovich Maxaradze ( ; 1987-yil 20-oktyabr, Tbilisi, Gruziya SSR, SSSR) – gruziyalik futbolchi, yarim himoyachi. 2006-yildan 2015-yilgacha Gurjiston terma jamoasida, 2020-yildan Oʻzbekistonning „Lokomotiv“ klubida oʻynagan. Faoliyati. 2004-yilda professional faoliyatini Gruziyaning eng mashhur klublaridan biri – "Dinamo"da boshladi va uch mavsum oʻtkazdi, jami uchta oʻyinda ishtirok etdi. 2007-yilgi mavsumda „Dinamo Batumi“ klubiga oʻtdi, klubda ikki mavsum oʻynadi va oʻn ikkita oʻyinda uchta gol urdi. 2009-yilda Oʻzbekistonga koʻchib oʻtdi va Toshkentning "Lokomotiv" klubi bilan shartnoma imzoladi. „Lokomotiv“da birinchi ligada oʻynagan. Ikki mavsumda oʻn toʻqqizta oʻyin oʻtkazib, bitta gol urgan. 2009-yilda „Lokomotiv“ rasmiy saytida oʻtkazilgan soʻrov natijalariga koʻra, „yilning eng yaxshi futbolchisi“ deb topildi. 2011-yilning fevral oyida Oʻzbekistonning mashhur klublaridan biri – Toshkentning „Paxtakor“ klubi bilan shartnoma imzoladi. „Paxtakor“ tarkibida yetakchi futbolchiga aylandi, Osiyo Chempionlar ligasi oʻyinlarida ishtirok etdi. 2011-yilda Oʻzbekiston chempionatining bronza medali va Oʻzbekiston kubogi sohibi, 2012-yilda esa Oʻzbekiston chempioni boʻldi. 2013-2015-yillar oraligʻida Maxaradze „Paxtakor“ sardori boʻlgan. Umumiy hisobda Maxaradze „Paxtakor“ safida 120ta oʻyinda maydonga tushib, 26ta gol urgan. 2016-yilning yanvar oyida Toshkentning „Lokomotiv“ klubi bilan shartnoma imzolagan va bu shartnoma boʻyicha, 2018-yilning oxirigacha toʻp surgan. 2017-yilda „Oʻzbek futbolining eng nufuzli 30 nafar shaxslari“ roʻyxatidan joy olgan. Jamoa karyerasi. 2004-yil 18-oktyabr kuni terma jamoalar miqyosida xalqaro oʻyinlarda debyut qilgan. Gruziya yoshlar terma jamoasi tarkibida slovakiyalik tengdoshlariga qarshi oʻynadi va jamoaga 4:2 hisobida gʻalaba qozonishga yordam berdi. Hozirgacha Gruziya terma jamoasida toʻrtta oʻyin oʻtkazdi. U oxirgi marta 2015-yilning mart oyida Germaniyaga qarshi oʻyinda terma jamoaga chaqirilgandi. Yutuqlari. Jamoaviy yutuqlari. „Lokomotiv“ tarkibida: „Paxtakor“ tarkibida: Dinamo Tbilisi tarkibida: Shaxsiy yutuqlari. Toshkentning „Lokomotiv“ jamoasi tarkibida: Nizolar. 2022-yil 4-sentyabr oqshomida Oʻzbekistondagi bir qator sport nashrlari va futbol klublari elektron pochtasiga Osiyodagi nomdor bukmekerlik kompaniyasi rasmiy vakili nomidan xat joʻnatilgan. Unga koʻra, kompaniya Toshkentning „Lokomotiv“ klubini Superliga bahslarida kelishilgan oʻyinlarda ishtirok etishda ayblagan. Xatda „temiryoʻlchilar“ sardori Kaxi Maxaradzening nomi qayd etilgan. Shaxsiy hayoti. Otasi, Malxaz Maxaradze – futbolchi, 1980-yillarning oʻrtalarida Tbilisi „Dinamo“sining mashhur oʻyinchisi. Akasi, Boris Maxaradze – professional futbolchi.